ЖЕЗӨКШЕНІ НЕГЕ «ҰЛЫ АДАМ» ЖАСАП ЖҮРМІЗ?
"ЖЕЗӨКШЕНІ НЕГЕ «ҰЛЫ АДАМ» ЖАСАП ЖҮРМІЗ?" | "https://abai.kz/post/41519"
TITLE: ЖЕЗӨКШЕНІ НЕГЕ «ҰЛЫ АДАМ» ЖАСАП ЖҮРМІЗ?
URL: https://abai.kz/post/41519
META: "ЖЕЗӨКШЕНІ НЕГЕ «ҰЛЫ АДАМ» ЖАСАП ЖҮРМІЗ?" | "https://abai.kz/post/41519"
DATE: 10.11.2015
AUTHOR(s): Абай-Ақпарат
TOTAL WORDS: 602
TEXT: Өткенде газеттен қазақша бір сөзжұмбақ шешіп отырсам, «…ханшайым» деп тұр. Қазақтан кім бар еді деп, ары ойлап, бері ойлап білгенімнің бәрін жазсам да сәйкес келмейді. Сөйтсем ол Англия королдігінің «ханшайымы» Диана екен. Иә, Диана қайтыс болғанда, оның «жаулардың» қолынан «қасақана өлтірілді» деп оған арнап гомик, лесбиянка, трансвистердің жұлдызы, әрі өзі де гомик «дарынды компазитор» Элтон Джон шығарған «жоқтау» әнін жазып, оны Еуропа әнұрандай айтып жүрді. Диананы не себепті өлтірілгеніне келсек, мыңдаған жылдар бойы Иорктер мен Ланкастерлер әулетінен шыққан корольдер билеген кішкентай Англия – Ұлыбритания деп аталатын алып империяға айналды. Әлемнің төрт бұрышын жаулап алды. Бүгінде АҚШ, Австралия елдерінің негізін қалаған, шашасына шаң жұқтырмаған ел – Англияның ұлы корольдігіне қарайтын, ағылшын тілін мемлекет тілі 25 деп таныған мемлекет бар. Ағылшындар әлемнің озық ұлтына айналуы, әрине, король отбасының арқасы. Әлем мұсылмандарының арасына от салып, мұсылмандарға қарсы идеологиялық соғыс жүргізіп жатқан Ұлыбританияға Диана ханшайым «сатқындық» жасап, мұсылман миллиардері Мұхаммедпен көңілдес болуын, артынан жүкті болып, туып алғысы келгенін есі дұрыс қай ағылшын қолдасын. Әлемнің жетекші ұлтына айналған ағылшындар мен оның ұлы корольдігінің атын қорлаған Диана одан бұрын ханзада күйеуі және алтындай екі ұлының көзінше тағы біреумен «жүріс» жасаған. Өзі – Ұлы империяның ханшайымы, балалары – болашақ әлемнің корольдері емес пе, ертең олар әлемнің бетіне қалай қарамақ? Ағылшындар қайдағы бір жезөкше Диананы емес, ұлттың мүддесін жоғары қойды. Міне, сондықтан Диана қайтыс болғаннан соң ұлдары оның жоғын жоқтамады. Қайдағы бір байшыкештер мен Еуропаның гендерлік саясатымен барынша уланған салдақы әйелдер ұйымы: «Диана – ханшайым, ол кіммен көңіл қосса да жарасады» деп жаһанға жар салып, «Диана өзінің біліктілігімен, парасатымен, әдемі ажарымен, бекзат болмысымен, қайрымдылығымен…» деп көпіртіп мақтап, оның өліміне король әулетін кінәлады. Англияға бәсекелес Еуропалық арнайы топтар «тексіз Дианадан» «кіршіксіз, пәк періште» жасап, оның өлімін желеу етіп, король әулетінен өш алу мақсатымен неше түрлі құйтырқы саясаттар жасау арқылы «Диананың жоқтаушысы» болып жүр. Әйтпесе, әлемдегі жүздеген мемлекеттерде Диана сияқтылардың қаншасы өліп жатыр. Бұл жерде тек ағылшындарды әлемге әшкерелеп, беделін түсіру әрекеті жатыр. Мэрилин Монро неше байдан ажырап, кімдердің төсегін былғамады? Ол туралы айтуға тұрмайды. Мадонна бір газетке берген бір сұхбатында: «Балаларымның әкелері кім екенін білмеймін» деп жауап беріпті. «Сіз әлі жап-жас көрінесіз» деп әркімнің ақымақ қылған әңгімесіне мәз болып, Мадонна 54 жасқа келсе де әлі қырыққа дейінгі жас жігіттерді көргенде аузының сілекейі ағып есі кетіп жүреді. АҚШ пен Еуропаның әйел «жұлдыздарында» кім көбірек еркектермен төсек қатынасында көңілдес болса, сол – мақтаныш. Ал, Ресейдің «ТНТ» телеарнасының жүргізушісі Анфиса Чехованың журналға тыржалаңаш суреті шығып, соңына: «Еркектер журналына жалаңаш шыққаннан сондай ләззәт аламын әрі өзімді бақытты санаймын» депті жарымес. Сол кездерде біздің де бір әртісіміз Анфисаға еліктеп көрді. Жартылай жалаңаш ары киінді, бері киінді ақыры қазақ қоғамы қабылдамаған соң, қазір тәубесіне келген сияқты. Қазір Ресей телеарналарының Қазақстандағы «көшірмесі» «НТК», «Евразия», «31» мен «7 канал» азғындық, жезөкшелік, өсек-өтірік, суайттықты дәріптеп, қазақ қоғамын былғап келеді. Өткенде жезөкше Бритни Спирсті аналық құқығынан айырып, балаларын күйеуінде қалдырды. Он үш жасынан жезөкшелікпен айналысқан, қырыққа келгенде бойдан жылуы кетіп, беттің нәрі қашып, еркек атаулыға сүйкімсіз болып, ешкімге керек болмай қалған даниялық салдақы әйел 43 жасында, қалайда атын шығару үшін, Данияның қасиетті король сарайына ұрланып кіріп, алтын тақтың үстіне тырдай жалаңаш күйінде отыз түрлі жыныстық әдіс-тәсілдерін көрсетіп түскен суретін газеттер жариялады. Мұны көрген Дания ханшайымы Маргрет есін жия алмай қалды. Мыңдаған жылдар Дания халқы ардақтаған алтын тақты қорлағаны үшін жезөкше қатынды біреу өлтірсе, жетесіз саясаткерлер: «ақылды да пәк ару, жазықсыз құрбан болды» деп «ұлы әйелдердің» қатарына қосар еді. Жоғарыда аталғандардың бірде-біреуінің ұлтына, халқына міне деп көрсетерліктей сіңірген еңбектері жоқ. Қазіргі таңда жезөкшелікпен, азғындықпен аты шыққан әйелдерді мақтау, мадақтау белең алып барады. Сондықтан біздің он екіде бір гүлі ашылмаған, пәк те таза ару қыздарымызға бұларды үлгі етіп, дүние есігін жаңа ашқан періште сәбилерге салдақылардың аттарын қоймаса екен деп армандаймын. Тоғайбай Нұрмұратұлы Abai.kz
